REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/304-18

29. novembar 2018. godine

B e o g r a d

**Z A P I S N I K**

**45. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 27. NOVEMBRA 2018. GODINE**

Sednica je počela u 14,00 časova.

 Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, dr Aleksandar Martinović, Biljana Pantić Pilja, Marko Parezanović, Neđo Jovanović, Žarko Mićin, Đorđe Komlenski, Miletić Mihajlović, Jovan Palalić i dr Balint Pastor.

 Sednici nisu prisustvovali članovi Odbora: Mihailo Jokić, Nataša Mićić, Vjerica Radeta, Sreto Perić i Dušan Petrović, niti njihovi zamenici.

Sednici su prisustvovali i Dragan Sikimić, direktor Agencije za borbu protiv korupcije, Radojko Srbljanović, Katarina Pavičić i Nataša Božić,predstavnici Agencije za borbu protiv korupcije.

Predsednik Odbora je konstatovao da su ispunjeni uslovi za rad i punovažno odlučivanje i stavio na glasanje predlog, a članovi Odbora su **jednoglasno** utvrdili sledeći dopunjeni

D n e v n i r e d :

 1. Davanje saglasnosti na Pravilnik o unutrašnjem uređenju i sistematizaciji radnih mesta u stručnoj službi Agencije za borbu protiv korupcije (Broj: 02-3585/18, od 22. novembra 2018. godine);

 2. Razno.

**PRVA TAČKA** - Davanje saglasnosti na Pravilnik o unutrašnjem uređenju i sistematizaciji radnih mesta u stručnoj službi Agencije za borbu protiv korupcije (Broj: 02-3585/18, od 22. novembra 2018. godine).

 **Dragan Sikimić** je dao uvodno izlaganje istakavši da je Agencija za borbu protiv korupcije dobila pozitvno mišljenje Odbora Agencije u vezi sa Pravilnikom o unutrašnjem uređenju i sistematizaciji radnih mesta u stručnoj službi Agencije za borbu protiv korupcije, koji je 22. novembra 2018. godine uputila Narodnoj akupštini radi dobijanja saglasnosti.

 Naglasio je da je Pravilnik razvojni, kao o da Vlada Republike Srbije pruža podršku Agenciji u borbi protiv korupcije, što se ogleda i kroz planirano povećanje budžeta za aktivnosti Agencije u 2019. goodini.

 Rekao je da je Pravilnik urađen u skladu sa već usvojenim Zakonom o lobiranju i Zakonom o organizaciji i nadležnosti državnih organa u suzbijanju organizovanog kriminala, terorizma i korupcije , kojima se predviđaju značajna ovlašćenja i dužnosti Agencije za borbu protiv korupcije, zbog čega je bilo potrebno izvršiti i promene u organizaciji stručne službe Agencije i obezbediti novo zapošljavanje.

 Ukazao je na usklađenost Pravilnika i sa Nacrtom zakona o sprečavanju korupcije.

 Naveo je da je Pravilnikom predviđena takva organizacija Stručne službe Agencije, koja će omogućiti izvršavanje svih aktivnosti potrebnih za pridruživanje Republike Srbije Evropskoj uniji, u oblasti borbe protiv korupcije.

 Predsedavajući je nakon uvodnog izlaganja otvorio raspravu u vezi sa ovom tačkom dnevnog reda, pa kako se niko od članova Odbora nije javio za reč, zaključio je raspravu i stavio na glasanje predlog da Odbor za pravosuđe, državnu upravu i lokalnu samoupravu na osnovu člana 23. stav 3. Zakona o Agenciji za borbu protiv korupcije (Sl. glasnik RS, br. [97/08](http://we2.cekos.com/ce/index.xhtml?&file=f61808&action=propis&path=06180801.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-), [53/10](http://we2.cekos.com/ce/index.xhtml?&file=f76221&action=propis&path=07622101.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-), [66/11](http://we2.cekos.com/ce/index.xhtml?&file=f83826&action=propis&path=08382601.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-) - US, [67/13](http://we2.cekos.com/ce/index.xhtml?&file=f96341&action=propis&path=09634101.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-) - US, [108/13](http://we2.cekos.com/ce/index.xhtml?&file=f98870&action=propis&path=09887001.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-) - dr. zakon, [112/13](http://we2.cekos.com/ce/index.xhtml?&file=f99102&action=propis&path=09910201.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-) - dr. propis, [8/15](http://we2.cekos.com/ce/index.xhtml?&file=f107111&action=propis&path=10711101.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-) - US) i člana 51. Poslovnika Narodne skupštine (''Službeni glasnik RS'', broj 20/12 – prečišćeni tekst) donese

ODLUKU

DAJE SE SAGLASNOST na Pravilnik o unutrašnjem uređenju i sistematizaciji radnih mesta u Stručnoj službi Agencije za borbu protiv korupcije 014 Broj: 014-110-00-0008/18-01 od 21. novembra 2018. godine, koji je doneo direktor Agencije za borbu protiv korupcije, po pribavljenom pozitivnom mišljenju Odbora Agencije za borbu protiv korupcije (Zaključak Odbora Agencije za borbu protiv korupcije broj 014-110-00-0007/18-02/1).

 Članovi Odbora su **jednoglasno doneli** navedenu odluku.

**DRUGA TAČKA** – Razno.

 Rasprava u vezi sa ovom tačkom dnevnog reda nije otvarana.

Sednica je završena u 14,20 časova.

SEKRETAR PREDSEDNIK

Sanja Pecelj Petar Petrović